recursal/SuperWikiNEXT-32B huggingface dataset:
פעוט בלול
**לול** הוא רהיט המיועד לתינוקות (בדרך כלל לאחר שלמד לשבת) ולפעוטות, עד לתקופה בה הם לומדים ללכת. בניגוד למיטת תינוק, המשמשת תינוקות ופעוטות בעיקר בעת שהם ישנים, הלול משמש אותם בעיקר בעת שהם ערים, ונועד לאפשר להם שהייה בטיחותית ללא השגחה צמודה של מטפל. 

ללול תבנית של תיבה, שהתינוק יושב או עומד על בסיסה (רצפת הלול), שהוא מזרן רך. דפנות הלול הן בדרך כלל סורגים אנכיים (או וריאציה אחרת של סורגים), המאפשרים לצפות על התינוק וכן לתינוק לראות את סביבתו, מבלי לצאת מהלול. לולים יוצרו תחילה מעץ, ומאוחר יותר יוצרו גם מחומרים פלסטיים. דפנות הלול גבוהות מגובהו של התינוק, כך שנמנעת ממנו האפשרות לצאת מהלול. מכיוון שהלול תופס שטח ניכר, על פי רוב הלול בנוי בצורה שניתן לקפלו או לפרקו ולהרכיבו מחדש במהירות.

לעיתים מצויד הלול בגלגלים בבסיסו, כך שניתן להזיזו בקלות ממקום למקום, ואף לטייל עם התינוק (עגלול).

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **לול (לתינוק)** |

* המלצות לרכישה ושימוש במיטה, עריסה או לול לתינוק, באתר של מכון התקנים הישראלי
רבאבות במוזיאון בטורקיה
 רבאבא משנת 1900
**רבּאבּ** (בערבית: **ربابة**) או **רבּאבָּה**, "כינור עם מיתר אחד", "כינור הנילוס", הוא כלי מיתר עתיק, שנפוץ מן המזרח התיכון וצפון אפריקה אל אפריקה שמדרום לסהרה, אסיה ואירופה. הכלי בנוי מצוואר עץ, עליו מתוח מיתר יחיד בגרסה הפשוטה ועד שלושה מיתרים בגרסאות אחרות. בתחתיתו מיכל המשמש גוף תהודה ומונח זקוף על הקרקע או בחיקו של הנגן. הנגינה בכלי מתבצעת באמצעות קשת בניצב למיתרים. מן הכלי הפשוט צמחו הלירה הביזנטינית, הרבק (rebec), הקמנצ'ה הפרסי, הקמנג'ה המרוקאי, המורין חור המונגולי, ההוקין הסיני ועוד. מנעד הכלי מוגבל ביותר, קצת למעלה מאוקטבה. 

הרבאב בנוי בשלל גרסאות, לפי המסורת והמצאי בשטח. מיכל התהודה עשוי פעמים רבות מדלעת יבשה או עץ חלול, אך גוף התהודה של רבאב בדואי יכול להיות קופסת-פח. במגרב מתוח המיתר לא על צוואר דק אלא על גוף עץ מעובה חלול ולרוב מעוטר.

הרבאב ביהדות
------------

חוקרים רבים נוטים ליחס את הרבאב לכינור המוזכר בתנ''ך וככלי שבו נגנו הלוים בבית המקדש. הביסוסים לטענה זו הם העובדה שהרבאב הוא כלי הקשת העתיק ביותר הידוע שממנו התפתחו כלי הקשת הידועים היום. ראיה נוספת לזה היא מקור הכלי: המזרח התיכון, חבל הארץ אליו משוייכת ארץ ישראל.

נגני רבאב
---------

* בדואי מנגן ברבאבה במהלך מלחמת העולם השנייהבדואי מנגן ברבאבה במהלך מלחמת העולם השנייה
* הג'וזה (جوزه) העיראקי - רבאב בעל ארבעה מיתריםהג'וזה (جوزه) העיראקי - רבאב בעל ארבעה מיתרים
* נגן רבאב אינדונזי מפורסםנגן רבאב אינדונזי מפורסם
* שייח בדואי בנגב מנגן ברבאב (2017)שייח בדואי בנגב מנגן ברבאב (2017)

קישורים חיצוניים
----------------

ויקישיתוף מדיה וקבצים בנושא **רבאב** בוויקישיתוף
* אתר המוקדש לכלי
* על הכלי וכלים דומים באתר כינורות מהעולם

| כלי נגינה מרכזיים במוזיקה המזרחית |
| --- |
| כלי נשיפה | נאי • בנסורי • זורנה | דרבוקהדרבוקה |
| כלי פריטה בעלי צוואר | עוד • סאז • טאר • בגלמה • בוזוקי • ג'ומבוש |
| כלי פריטה ללא צוואר | קאנון • סנטור |
| כלי קשת | קמנג'ה • קמנצ'ה • רבאב |
| כלי הקשה | דף • דרבוקה • תוף מרים • טאבלה |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4375356-5
* MusicBrainz: 30cb46c6-2694-4348-a7c6-3fb12666d7e5

 |
**Halt im Gedächtnis Jesum Christ** (בעברית: זכור את ישו המשיח), רי"ב 67, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון שלאחר חג הפסחא, שחל ב-16 באפריל 1724.

היסטוריה
--------

קנטטה זו הייתה השתים עשרה שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 134.

ב-1868 הוציאה לאור חברת באך את הקנטטה לראשונה, בכרך 16 של פרסומיה.

מילים ומוזיקה
-------------

סדר הקריאה לאותו יום כולל פסוקים מאיגרת יוחנן הראשונה העוסקים באמונה בישו ופסוקים מהבשורה על-פי יוחנן המתארים את הופעתו של ישו בפני תלמידיו. נושא זה הוא המשך של חג הפסחא שחוגג את תחייתו של ישו. הלברית נכתבה על ידי מחבר לא ידוע. היא נפתחת בפסוק מהאיגרת השנייה אל טימותיוס: "זָכוֹר תִּזְכֹּר אֵת יֵשׁוּ הַמָּשִׁיחַ הַנֵּעוֹר מִן־הַמֵּתִים". המחבר משתמש בפניית פאולוס, כותב האיגרת אל טימותיוס, כפנייה אל כל נוצרי שמתלבט באמונתו. הפרק הרביעי והמרכזי לקוח ממזמור חג הפסחא שנכתב על ידי ניקולאוס הרמן (Nikolaus Herman), איש דת מהמאה ה-16. הפרק החמישי מתאר את איום האויבים, שנפתר בפרק השישי על ידי עזרתו של ישו. הפסוק "שלום עליכם" חוזר ארבע פעמים במהלך הקטע. כורל הסיום לקוח ממזמור של יאקוב אברט (Jakob Ebert), תאולוג ומשורר מהמאה ה-16.

הקנטטה נועדה לביצוע על ידי סולני אלט טנור ובס בליווי מקהלה בת ארבעה קולות, ובתזמור של קרן טבעית, חליל, שני אבובי ד'אמורה, שני כינורות, ויולה ובאסו קונטינואו. לקנטטה שבעה פרקים:

1. מקהלה: *Halt im Gedächtnis Jesum Christ* (זכור את ישו המשיח)
2. אריה לטנור: *Mein Jesus ist erstanden* (ישו שלי קם לתחיה)
3. רצ'יטטיב לאלט: *Mein Jesu, heißest du des Todes Gift* (ישו שלי, אתה תפצה ממוות)
4. כורל: *Erschienen ist der herrlich Tag* (הנה הופיע היום הנפלא)
5. רצ'יטטיב לאלט: *Doch scheinet fast* (אך נדמה קמעה)
6. אריה לארבעה קולות: *Friede sei mit euch* (שלום עליכם)
7. כורל: *Du Friedefürst, Herr Jesu Christ* (אתה נסיך-השלום, אדון ישו כריסטוס)

הקלטות
------

היצירה הוקלטה במלואה 25 פעמים בהקלטות מסחריות. בין המנצחים שביצעו את ההקלטות ניתן לציין את ארנסט אנסרמה (ב-1968), גוסטב ליאונהארדט (ב-1976), הלמוט רילינג (ב-1978) וג'ון אליוט גרדינר (ב-2000).

קישורים חיצוניים
----------------

* מידע על היצירה "Halt im Gedächtnis Jesum Christ, רי"ב 67" באתר מיוזיק בריינז
* מידע על הקומפוזיציה "Halt im Gedächtnis Jesum Christ, רי"ב 67" באתר AllMusic
* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

הערות שוליים
------------

1. ↑  רשימת פרסומי באך באתר IMSLP
2. ↑  איגרת יוחנן הראשונה, ה, 4-10
3. ↑  יוחנן, כ, 19-31
4. ↑  השנייה אל טימותיוס, ב, 8
5. ↑  קלאוס הופמן, עמודים 7-8
6. ↑  רשימת ההקלטות באתר קנטטות באך

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007519055105171
* BnF: cb13909810t (data)
* GND: 300007523
* LCCN: n82096205
* MusicBrainz work: ca2890ae-8886-4d89-8db1-01f796e85ed8
* VIAF: 177083611
* WorldCat (עם VIAF): 177083611

 |
**סמיר אל-יוסף** (בערבית: **سمير اليوسف**; נולד ב-1965) הוא סופר, פובליציסט ומבקר ספרות פלסטיני המתגורר בלונדון.

ביוגרפיה
--------

נולד במחנה הפליטים רשידיה, הסמוך לצור שבדרום לבנון, שם גדל עד שבגיל עשר עבר עם משפחתו לצידון. אביו הגיע ממשפחה סונית בעוד שאמו היא נצר לאחת המשפחות השיעיות היחידות בארץ ישראל. בשנת 1989 היגר לקפריסין, ומשנת 1990 מתגורר בלונדון, שם למד פילוסופיה וקיבל תואר שני מאוניברסיטת לונדון. בשנת 2000 התאזרח בבריטניה.

אל-יוסף פרסם בשנת 2004 קובץ הסיפורים ביחד עם הסופר הישראלי אתגר קרת, בשם Gaza Blues ("בלוז עזה"), אשר זכה להצלחה ותורגם לכמה שפות. בשנת 2007 פרסם את הרומן הראשון שלו באנגלית, אשר נקרא "אשליית השיבה". בשנת 2008 יצא הספר בעברית בתרגומו של ניב סבריאגו בהוצאת ידיעות ספרים.

אל-יוסף מפרסם מאמרי דעה בעיתונים ברחבי העולם כגון הגרדיאן, אלחיאת, הרבעון היהודי והוושינגטון פוסט. בשנת 2005 זכה בפרס קורט טוכולסקי מאת ארגון הסופרים הבינלאומי על קידום השלום וחופש הדיבור במזרח התיכון.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299406305171
* BnF: cb145723350 (data)
* GND: 129990183
* ISNI: 0000 0000 6657 020X
* LCCN: n2006013750
* NLG: 203735
* NTA: 295881984
* VIAF: 22385795
* WorldCat: lccn-n2006013750

 |
**אלימאר הראשון, רוזן אולדנבורג** או **אגילמר הראשון** (בערך 1040–1112) היה הרוזן הראשון של אולדנבורג ושלט בין 1091–1108.

ביוגרפיה
--------

אלימאר התחתן עם ריקסה (הנקראת גם ריכנצה), שלפי דברי הימים של סטאד הייתה בתו של דדי או אדלגר, ולפי אותו מקור, אמה הייתה אידה פון אלסדורף. ה"אנלס סטדנס" קובעים עוד כי אידה הייתה אשת אצולה ממוצא שוואבי וכי אביה של אידה היה אחיו של הקיסר הנרי השלישי ואמה של אידה הייתה אחותו של האפיפיור לאו התשיעי (ששמו החילוני היה ברונו).

שמו של אלימאר נמצא באמנה משנת 1108. אשתו טענה שהוא צאצא של ויטקינד, מגן בולט של הסקסונים והמתנגד הראשי של קרל הגדול במהלך מלחמות הסקסונים של 777 עד 785, אך אין לכך ראיות נוספות.

לאלימאר וריקסה היו 3 ילדים, ביניהם אלימאר השני, שירש אותו כרוזן של אולדנבורג.

הערות שוליים
------------

1. ↑  *...Comes Egilmarus...* (*Oldenburgisches Urkundenbuch* (1926), II, 15, p. 8.)
2. ↑  Ǿstergård 2015, p. 461.
3. ↑  Donald C. Jackman, *Canes palatini: Dynastic Transplantation and the Cult of St Simeon*, p. 8
4. ↑  *The Athenæum* (1894), p. 494

|  |  |
| --- | --- |
| בקרת זהויות עריכת הנתון בוויקינתונים | 
* GND: 136197493
* VIAF: 80583961
* WorldCat (עם VIAF): 80583961

 |
הרב **אלימלך גבריאל טרס** המכונה **מייק טרס** (באנגלית **Elimelech Gavriel "Mike" Tress**) (כ' בתמוז תרס"ט; 9 ביולי 1909 - א' בתמוז תשכ"ז; 9 ביולי 1967) היה יהודי אמריקאי שכיהן כנשיא אגודת ישראל באמריקה משנת 1940 ועד פטירתו.

קורות חייו
----------

אלימלך גבריאל טרס נולד בארצות הברית להורים מהגרים מאוקראינה, כבר בצעירותו עוד לפני מלחמת העולם השנייה עסק בהקמת ארגוני נוער יהודיים למניעת התבוללות, ובזכות השפעתו הרבה בחוגים האורתודוקסים זכה לתואר הרב, אך במקביל נקרא בעיקר בכינוי "מייק".

במהלך מלחמת העולם השנייה עסק רבות בהצלת יהודי אירופה ואף נפגש לצורך כך עם הנשיא רוזוולט.

מייק טרס היה נשיא אגודת ישראל של אמריקה במשך שנים רבות, ותחת הנהגתו הפכה אגודת ישראל באמריקה לאחד הארגונים האורתודוקסים, הפוליטיים, הקהילתיים והתרבותיים הגדולים ביותר בארצות הברית. כדי לממן את אגודת ישראל ולעזור ליהודים להימלט מאירופה, הוא ויתר על הקריירה שלו כאיש עסקים והשתמש בהונו לשם כך.

לאחר פטירתו מונה למחליפו בן דודו הרב משה שרר.

חיים אישיים
-----------

מייק טרס נישא להינדא בתו של ר' שלום ברוך באגרי מפילדלפיה. לבני הזוג נולדו אחד עשר ילדים, ביניהם:

* צבי טרס - פילנתרופ בטורונטו
* הני מייזלס - יסדה וניהלה במשך 40 שנה יחד עם בעלה הרב יהודה מיכאל מייזלס את מכללת שרה שנירר ב"בורו פארק".

הנצחתו
------

אגודת ישראל באמריקה מחלקת לזכרו את מדליית ר' אלימלך טרס מדי שנה בדינר השנתי של אגודת ישראל.

לקריאה נוספת
------------

* **הם קראו לו מייק** - ביוגרפיה של מייק טרס מאת יונתן רוזנבלום
* שרשור אודותיו באתר "אידישע וועלט פארומס" (באידיש)

הערות שוליים
------------

1. ↑  הזוכה במדליה בדינר בשנת 2015
2. ↑  A quick review at www.goodreads.com

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268900305171
* GND: 133662683
* ISNI: 0000 0001 1474 2898
* LCCN: nr96008348
* VIAF: 68825707
* WorldCat: lccn-nr96008348

 |
אין לבלבל עם אין לבלבל ערך זה עם הערך "יינגשאנוזאורוס", העוסק בדינוזאור מסוף תקופת היורה.

איור אפשרי
**ג'ינגשאנוזאורוס** (שם מדעי: *Jingshanosaurus*) הוא סוג דינוזאור מתת-סדרת דמויי זאורופודים, שחי בראשית היורה.

גילוי ושיום
-----------

מאובנים כמעט שלמים התגלו באזור העיירה ג'ינגשאן בסין, ועל שמה הוא קרוי. תואר לראשונה בשנת 1995. השם המדעי של המין שנמצא הוא Jingshanosaurus xinwaensis.
המאובנים הוצגו מספר פעמים במוזאונים עוד לפני שהוענק לו השם הרשמי.

מיון
----

הג'ינגשאנוזאורוס עשוי להיות קרוב מאוד ליונאנוזאורוס (Yunnanosaurus). למעשה יש הסבורים שהג'ינגשאנוזאורוס אינו אלא יונאנוזאורוס גדול, ואם הדברים נכונים הרי שג'ינגשאנוזאורוס הוא שם נרדף זוטר של יונאנוזאורוס.

קישורים חיצוניים
----------------

ויקישיתוף מדיה וקבצים בנושא **ג'ינגשאנוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. ↑  Y. Zhang, and Z. Yang. (1995). *A new complete osteology of Prosauropoda in Lufeng Basin, Yunnan, China*. Yunnan Publishing House of Science and Technology, Kunming, China 1-100. (בסינית)
**ריימונד צ'ארלס "ריי" למונטיין** (באנגלית: **Raymond "Ray" Charles Jack LaMontagne**; נולד ב-18 ביוני 1974) הוא זמר-יוצר, מלחין ופזמונאי אמריקאי של מוזיקת פולק ומוזיקת נשמה.

ביוגרפיה
--------

למונטיין נולד בשנת 1974 בעיר נשואה שבניו המפשייר. אביו היה מוזיקאי. זמן קצר לאחר לידתו של ריי, אמו עזבה את אביו בעת שהיה בסבב הופעות.

הקריירה המוזיקלית של למונטיין החלה לאחר ששמע ברדיו באופן מקרי את שירו של סטיבן סטילס "Treetop Flyer". בעקבות זאת למונטיין החליט להתפטר ממפעל הנעליים בו עבד ולהקדיש את עיקר זמנו ומרצו בתור זמר וכותב שירים.

בקיץ 1999 בעודו עובד באופן חלקי כנגר הקליט למונטיין קלטת דמו שכללה 10 שירים מקוריים אותם ביצע בהופעות בברים מקומיים קטנים. ההקלטה הצליחה בהמשך למשוך את תשומת לבם של חברת התקליטים Chrysalis Music Publishing אשר הציעה לו בשנת 2004 חוזה הקלטות. בעקבות כן, למונטיין הקליט את אלבום הבכורה שלו "Trouble" בלוס אנג'לס במשך שבועיים יחד עם המפיק אית'ן ג'ונס. בארצות הברית, האלבום נכנס למצעד ה-Billboard 200, מכר מעל ל-250 אלף עותקים בארצות הברית ומעל ל-400 אלף עותקים ברחבי העולם.

ב-29 באוגוסט 2006 הוציא למונטיין לשווקים את אלבום האולפן השני שלו "Till the Sun Turns Black". אלבום זה הופק גם כן בשיתוף פעולה עם אית'ן ג'ונס. בארצות הברית, האלבום נכנס למצעד ה-Billboard 200 ומכר מעל ל-28 אלף עותקים בשבוע הראשון בלבד.

ב-14 באוקטובר 2008 הוציא למונטיין לשווקים את אלבום האולפן השלישי שלו "Gossip in the Grain". אלבום זה הופק גם כן בשיתוף פעולה עם אית'ן ג'ונס. בארצות הברית, האלבום הגיע למקום השלישי במצעד ה-Billboard ומכר מעל ל-60 אלף עותקים בשבוע הראשון בלבד.

למונטיין מתגורר כיום בחווה בעיירה וילטון שבמיין יחד עם אשתו ושני בניו.

דיסקוגרפיה
----------

### אלבומי אולפן

* 2004: Trouble
* 2006: Till the Sun Turns Black
* 2008: Gossip in the Grain
* 2010: God Willin' & The Creek Don't Rise

קישורים חיצוניים
----------------

ויקישיתוף מדיה וקבצים בנושא **ריי למונטיין** בוויקישיתוף
* אתר האינטרנט הרשמי של ריי למונטיין
* ריי למונטיין, ברשת החברתית פייסבוק

* ריי למונטיין, ברשת החברתית טוויטר

* ריי למונטיין, ברשת החברתית אינסטגרם

* ריי למונטיין, סרטונים בערוץ היוטיוב

* ריי למונטיין, במסד הנתונים הקולנועיים IMDb (באנגלית)

* ריי למונטיין, באתר אייטונס (באנגלית)

* ריי למונטיין, באתר ספוטיפיי

* ריי למונטיין, באתר סאונדקלאוד (באנגלית)

* ריי למונטיין, באתר Last.fm (באנגלית)

* ריי למונטיין, באתר AllMusic (באנגלית)

* ריי למונטיין, באתר MusicBrainz (באנגלית)

* ריי למונטיין, באתר דיזר

* ריי למונטיין, באתר Yandex.Music (ברוסית)

* ריי למונטיין, באתר Discogs (באנגלית)

* ריי למונטיין, באתר Songkick (באנגלית)

* ריי למונטיין, באתר Genius

* ריי למונטיין, באתר SecondHandSongs

* ריי למונטיין, באתר בילבורד (באנגלית)

* ריי למונטיין, באתר טיידל (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007411835405171
* BnF: cb15121754j (data)
* GND: 135468272
* ISNI: 0000 0000 5524 3828
* LCCN: no2006006610
* MusicBrainz: b5c4ffa2-82e1-4b72-b7f3-c60afb74b860
* NKC: js20070601012
* NTA: 296141194
* VIAF: 49523671
* WorldCat: lccn-no2006006610

 |
**"פיצה פצה"** הייתה פיצרייה ישראלית באבן גבירול 102 בתל אביב, שהתפרסמה בזכות היותה אחד העסקים הראשונים בארץ שהעסיק עובדים בעלי מוגבלויות בולטות לעין.

הפיצריה הוקמה על ידי סוזאנה ושלומי סלומון, שלמדו בישול באיטליה והקימו מאוחר יותר גם את המסעדה "Amore Mio" הסמוכה. "פיצה פצה" היא אחת המסעדות הוותיקות במרכז רחוב אבן גבירול, שהתפתח מאז שנות ה-90 כמרכז תוסס של מסעדות רבות. בתחילת שנות ה-90 פנו אליהם במקרה נציגי פרויקט "תעסוקה בדרך אחרת" של אקים, הפועלים לשלב אנשים עם מוגבלות שכלית התפתחותית בעבודות שונות, בעקבות מודעת דרושים כללית שפרסמו.

תחילה העסיקה הפיצריה צעירה אחת עם מוגבלות שכלית התפתחותית בשטיפת כלים, אולם לאחר מספר שבועות החליטו לאפשר לה גם למלצר. עם הזמן לקוחות שמצאו עניין במסעדה בה מועסקים בעלי מוגבלות חזרו אליה, גם מסיבה זו. צוות המלצרים המוגבלים גדל עם הזמן, והפיצריה הפכה לשם דבר.

בעלי המסעדה זכו לאות "בזכות" מטעם אקים, והמסעדה ממשיכה להעסיק מלצרים עם מוגבלות שכלית התפתחותית.

ראו גם
------

* יקב טוליפ

קישורים חיצוניים
----------------

* על תעסוקת בעלי מוגבלויות בשוק החופשי ומסעדת פיצה פצה באתר www.abiliko.co.il
**רוי ג'וזף טרנר** (באנגלית: **Roy Joseph Turner**;‏ ‏6 בנובמבר 1894 – 11 ביוני 1973) היה איש עסקים ופוליטיקאי אמריקאי מאוקלהומה, איש המפלגה הדמוקרטית, שכיהן כמושל אוקלהומה ה-13 בשנים 1947–1951.

ראשית חייו
----------

רוי טרנר נולד ליד העיירה קנדריק שבמחוז לינקולן, טריטוריית אוקלהומה (אנ'). לאחר סיום לימודיו בבית הספר התיכון הוא למד בקולג' היל לעסקים שבאוקלהומה סיטי. בשנים 1911–1915 הוא עבד כמנהל החשבונות של חברת החנייה מורס באוקלהומה סיטי, וכאיש מכירות בחברת Goodyear Tire and Rubber Company. ב-1937 נשא טרנר לאישה את ג'סיקה א. גרים, והשניים אימצו שני ילדים.

קריירה
------

לאחר שירות צבאי בצבא ארצות הברית במלחמת העולם הראשונה, עסק טרנר בתיווך נדל"ן, בעיקר באוקלהומה, פלורידה וטקסס. ב-1928 כבר הייתה בבעלותו חברת נפט וחווה בשטח של 10,000 אקרים בסלפר, אוקלהומה, אך הוא המשיך להתגורר באוקלהומה סיטי, שם הוא שימש כחבר במועצת החינוך העירונית בשנים 1939–1946.

ב-1946 התמודד טרנר במערכת בחירות שלא הייתה קלה מול התובע של מחוז טולסה על משרת מושל אוקלהומה וניצח בהם. תקופת כהונתו כמושל החלה בינואר 1947 והסתיימה בינואר 1951. בתקופה זו אורגנו מחדש מחלקת הכבישים ומחלקת תכנון המשאבים של המדינה. בתקופה זו הוקמו גם רשות כבישי האגרה של אוקלהומה ומועצת הנגידים של הקולג'ים המדינתיים. בעת כהונתו של טרנר כמושל הופסקה גם ההפרדה הגזעית במערכת החינוך הגבוה במדינה.

בשנתו הראשונה כמושל, העבירו טרנר ובית המחוקקים של אוקלהומה תקציב שהגדיל את ההוצאות ב-29 מיליון דולר בהשוואה לשנתיים הקודמות, בעוד שמס ההכנסה פחת בשליש. מוסדות בריאות הנפש של המדינה הכפילו את תקציביהם בהשוואה לשנתיים הקודמות.

חיים אישיים
-----------

ב-14 - 18 ביולי 1949 הופיע טרנר בכמה תוכניות רדיו וטלוויזיה בניו יורק, כולל במופע של אד סאליבן, לקידום הסינגל שלו "נתיב זכרונותיי" (My Memory Trail), שהוצא לאור על ידי חברת התקליטים Beacon Music. טרנר הופיע בסרט מ-1951 על חייו של ג'ים ת'ורפ, Jim Thorpe – All-American.

רוי טרנר נפטר באוקלהומה סיטי ב-11 ביוני 1973. הוא נטמן בבית הקברות רוז היל שבעיר. על שמו נקרא קטע כביש אגרה באורך של 140 ק"מ של הכביש המדינתי 44 שמחבר בין אוקלהומה סיטי לבין טולסה. כביש זה מנציח את מאמציו כמושל לסלילת כביש האגרה שמחבר בין שתי הערים הגדולות ביותר באוקלהומה. כביש האגרה נפתח לתנועה ב-1953, שנתיים לאחר תום כהונתו של טרנר כמושל.

קישורים חיצוניים
----------------

* רוי טרנר באתר החברה ההיסטורית של אוקלהומה (באנגלית)
* רוי טרנר, באתר "Find a Grave" (באנגלית)

הערות שוליים
------------

1. ↑  Gov. Turner Get Gotham Send-off On His New Tune. The Billboard. July 30, 1949. p. 17.

| מושלי אוקלהומה אוקלהומהאוקלהומה |
| --- |
| 

|  |  |
| --- | --- |
| צ'ארלס הסקל • לי קרוס • רוברט ויליאמס • ג'יימס רוברטסון • ג'ק וולטון • מרטין טראפ • הנרי ג'ונסטון • ויליאם הולווי • ויליאם מארי • א. ו. מרלנד • ליאון פיליפס • רוברט קר • רוי טרנר • ג'ונסטון מארי • ריימונד גארי • ג'. האוורד אדמונדסון • ג'ורג' ניי • הנרי בלמון • דיואי ברטלט • דייוויד הול • דייוויד בורן • ג'ורג' ניי • הנרי בלמון • דייוויד וולטרס • פרנק קיטינג • בראד הנרי • מרי פאלין • קווין סטיט |  |

 |


|  |  |
| --- | --- |
| בקרת זהויות עריכת הנתון בוויקינתונים | 
* GND: 118828486X
* LCCN: no2011131801
* NARA: 26335607
* VIAF: 179743416
* WorldCat: lccn-no2011131801

 |
**מועדון ספורט באהיה** (בפורטוגזית: **Esporte Clube Bahia**) הוא מועדון ספורט וקבוצת כדורגל מהעיר סלבדור שבמדינת באהיה, ברזיל. קבוצת באהיה היא אחת משתי קבוצות הכדורגל הגדולות במדינת באהיה, לצד ויטוריה. לבאהיה קהל האוהדים הגדול ביותר באזור הצפוני וה-12 בגודלו בברזיל. היא הייתה אחת המייסדות של מועדון ה-13 ב-1987.

היסטוריה
--------

באהיה הייתה אחת הקבוצות החזקות ביותר בכדורגל הברזילאי בשנות ה-50 וה-60. בשנת 1959 הייתה לקבוצה הראשונה הזוכה בתחרות כדורגל ברמה לאומית כאשר גברה על סנטוס של פלה בגמר טאסה ברזיל, וכך הפכה לקבוצה הברזילאית הראשונה שהשתתפה בגביע ליברטדורס.

בשנות ה-80 שוב הייתה בין הקבוצות החזקות בברזיל; זכתה בליגת העל ב-1988 כשנצחה את אינטרנסיונל של טפארל בגמר.

היא זכתה באליפות מדינת באהיה 43 פעמים לעומת 26 של יריבתה ויטוריה.

בשנת 2003 ירדה באהיה לליגה ב' של אליפות ברזיל ובשנת 2005 ירדה לליגה ג'. ב-2007 הייתה אלופת ליגה ג' ועלתה לליגה ב'. בשנת 2010 הצליחה באהיה לחזור לליגת העל.

אצטדיונים
---------

האצטדיון המסורתי של באהיה היה ה"פונטה נובה" (Fonte Nova) בסלבדור, עם תכולה של כ-60 אלף צופים, אותו שימש כמגרש ביתי שלה מאז שנת 1951. ב-2007 התמוטט חלק מהבטונדה העליונה, תאונה בה נספו 5 אוהדים. האצטדיון נסגר והיום משחקת באהיה ב"אצטדיון פיטואסו" באופן זמני.

ב-29 באוגוסט 2010 נהרס הפונטה נובה לטובת בניית אצטדיון חדש שייקרא ארנה פונטה נובה, בעל תכולה של 56,600 מושבים, אשר שימש כאחד האצטדיונים של מונדיאל 2014.

תארים
-----

* ליגת העל הברזילאית: 1959, 1988.
* אליפות באהיה - מקום ראשון 43 פעמים.

שחקנים מפורסמים
---------------

* ברזילברזיל דניאל אלבס
* ברזילברזיל קלאודיו אדאו

קישורים חיצוניים
----------------

ויקישיתוף מדיה וקבצים בנושא **באהיה** בוויקישיתוף
* אתר האינטרנט הרשמי של באהיה (בפורטוגזית)
* באהיה, ברשת החברתית פייסבוק

* באהיה, ברשת החברתית טוויטר

* באהיה, ברשת החברתית אינסטגרם

* באהיה, ברשת החברתית טיקטוק

* באהיה, סרטונים בערוץ היוטיוב

* באהיה, באתר פליקר

* פרופיל, באתר Transfermarkt

| ברזילברזיל ליגת העל הברזילאית, עונת 2021 |
| --- |
| 

|  |
| --- |
| אינטרנסיונל • אמריקה פוטבול קלוב (בלו הוריזונטה) • אתלטיקו גויאניינסה • אתלטיקו מיניירו • אתלטיקו פרנאאנסה • באהיה • גרמיו • ז'ובנטודה • סאו פאולו  סנטוס • סיארה • פורטלזה • פלומיננסה • פלמיירס • פלמנגו • קויאבה • קרוזיירו • רד בול ברגנטינו • רסיפה (כדורגל) • שאפקואנסה |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2003006945
* VIAF: 153947213
* WorldCat: lccn-no2003006945

 |
**צ'אן צ'אן** (בספרדית: **Chan Chan**) הוא שיר בסגנון סון קובני, שנכתב בידי המוזיקאי הקובני קומפאי סגונדו ב-1987.

היצירה
------

השיר עוסק באהבתם של צ'אן צ'אן וחואניקה, שתי דמויות מהפולקלור הקובני, המתוארת באופן אירוטי מרומז. הוא הוקלט מאוחר יותר גם על ידי איברהים פרר, והיה השיר הראשון באלבום הפסקול של בואנה ויסטה סושיאל קלאב, מה שהקנה לו הצלחה ברחבי העולם.

על כתיבת השיר אמר סגונדו:

> 
> לא הלחנתי את צ'אן צ'אן, חלמתי אותו. אני חולם על מוזיקה, ולעתים מתעורר עם מנגינה בראשי. אני שומע בבירור את כלי הנגינה. אני יוצא למרפסת, מתבונן החוצה ולא רואה איש, אך בכל זאת אני שומע זאת כאילו מישהו מנגן ברחוב. לילה אחד התעוררתי כשהתווים היו בראשי. התאמתי להם מילים שכתבתי בהשראת סיפור ששמעתי בילדותי, חואניקה וצ'אן צ'אן, ועכשיו שרים עליהם בכל העולם
> 
> 
> 
> — 
>

בתרבות
------

בין השנים 2006 - 2008, השיר היה מנגינת הנושא של "לופ 23" בחינוכית. השיר גם הופיע בפרק 603 בסדרה "משפחת סימפסון".

קישורים חיצוניים
----------------

* מידע על הסינגל "צ'אן צ'אן" באתר מיוזיק בריינז
* מידע על היצירה "צ'אן צ'אן" באתר Discogs
* סרטון השיר "צ'אן צ'אן" באתר יוטיוב
* מילות השיר בתרגום לעברית

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 313d1a4c-dcfe-4f0e-81b6-091ef02c5852

 |
**ריימונד "ריי" קלרנס יורי** (באנגלית: **Raymond "Ray" Clarence Ewry**;‏ ב-14 באוקטובר 1873 – 29 בספטמבר 1937) היה אתלט אמריקאי, אלוף אולימפי בעל 8 מדליות זהב בקפיצות מהמקום: רוחק, גובה ומשולשת ושיאן עולם. בעל מספר מדליות הזהב האישיות הרב ביותר שצבר אתלט בהיסטוריה של המשחקים האולימפיים, ושני מבין הספורטאים בכלל, אחרי השחיין מייקל פלפס. בחישוב, מדליות הזהב מאתונה 1906, הוא האתלט שזכה במספר מדליות זהב הרב ביותר במשחקים האולימפיים.

ביוגרפיה
--------

יורי נולד בלאפייט, אינדיאנה ובהיותו ילד צעיר לקה במחלת הפוליו שאילצה אותו להשתמש בכסא גלגלים, והיה חשש סביר שיהיה משותק לכל חייו. בסופו של דבר הוא הצליח להתגבר על מחלתו תוך כדי חיזוק שרירי רגליו. הוא בוגר תואר שני בהנדסת מכונות מאוניברסיטת פרדו (1897-1890), שם היה חבר באחוות סיגמא נו. בסיום לימודיו, עבר להתגורר בניו יורק, עבד כמהנדס הידראולי והצטרף למועדון האתלטיקה של ניו יורק.

באולימפיאדת פריז (1900) זכה יורי ב-3 מדליות זהב, בקפיצה לרוחק מהמקום בתוצאה של 3.21 מטר, לפני אירווינג בקסטר בן ארצו (3.135 מטר) ואמיל טורשבוף מצרפת (3.03 מטר), בקפיצה לגובה מהמקום ב**שיא עולם חדש** של 1.655 מטר, לפני בקסטר (1.525 מטר) ולואיס שלדון בן ארצו (1.50 מטר) ובקפיצה משולשת מהמקום בתוצאה של 10.58 מטר, לפני בקסטר (9.95 מטר) ורוברט גארט בן ארצו (9.50 מטר).

באולימפיאדת סנט לואיס (1904) הגן יורי על תאריו וזכה ב-3 מדליות זהב, זהב בקפיצה לרוחק מהמקום ב**שיא עולם חדש** של 3.47 מטר, לפני צ'ארלס קינג (3.27 מטר) וג'ון בילר (3.25 מטר), בקפיצה לגובה מהמקום בתוצאה של 1.60 מטר, לפני ג'וזף סטדלר (1.44 מטר) ולוסון רוברטסון (1.44 מטר) ובקפיצה משולשת מהמקום בתוצאה של 10.54 מטר, לפני קינג (10.16 מטר) וסטדלר (9.60 מטר) כולם מארצות הברית.

באולימפיאדת אתונה (1906) הגן יורי על תאריו פעם שלישית ברציפות וזכה בשתי מדליות זהב, זהב בקפיצה לרוחק מהמקום בתוצאה של 3.30 מטר, לפני מרטין שרידן (3.095 מטר) ורוברטסון (3.05 מטר) שניהם מארצות הברית ובקפיצה לגובה מהמקום בתוצאה של 1.56 מטר, לפני שרידן, רוברטסון ולאון דופו מבלגיה (1.40 מטר).

באולימפיאדת לונדון (1908) הגן יורי על תאריו פעם רביעית ברציפות וזכה בשתי מדליות זהב, זהב בקפיצה לרוחק מהמקום בתוצאה של 3.33 מטר, לפני קונסטנטינוס ציקליטירס מיוון (3.235 מטר) ושרידן (3.23 מטר) ובקפיצה לגובה מהמקום בתוצאה של 1.57 מטר, לפני ציקליטירס ובילר (1.55 מטר).

בהיותו בן 40 ניסה יורי להצטרף לנבחרת האמריקאית לאולימפיאדת סטוקהולם (1912) אך לא הצליח במשימה.

בשנת 1937 נפטר יורי בלונג איילנד, ניו יורק.

ריי יורי, בקפיצה לגובה מהמקום באולימפיאדת סנט לואיס 1904

שיאים אישיים
------------

* קפיצה לגובה מהמקום: 1.675 מטר (1900)
* קפיצה לרוחק מהמקום: 3.47 מטר (1904)
* קפיצה משולשת מהמקום: 10.86 מטר (1901)

קישורים חיצוניים
----------------

ויקישיתוף מדיה וקבצים בנושא **ריי יורי** בוויקישיתוף

* ריי יורי, באתר הוועד האולימפי הבין-לאומי
* ריי יורי, באתר olympedia.org
* ריי יורי, באתר התאחדות האתלטיקה הבין-לאומית
* ריי יורי, באתר אנציקלופדיה בריטניקה (באנגלית)
* ריי יורי, באתר "Find a Grave" (באנגלית)

הערות שוליים
------------

1. ↑  ריי יורי זכה ב-8 מדליות זהב ב-3 אולימפיאדות (פריז 1900, סנט לואיס 1904 ולונדון 1908) ובעוד 2 מדליות זהב באתונה 1906 שאינן נחשבות במניין המדליות, לפי הוועד האולימפי הבינלאומי.

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14991836

 |
**נינגאווי** (שם מדעי: *Ningaui*) הוא סוג של טורף כיס זעיר דמוי חדף ממשפחת נמיות הכיס הכולל שלושה מינים החיים במדבריות של יבשת אוסטרליה. הנינגאווי הוא סוג חדש יחסית אשר המינים שבו התגלו רק בשנות ה-70 של המאה ה-20 או מאוחר יותר. הוא קרוי על שמו של יצור מיתי זעיר מהמיתולוגיה של הילידים האבוריג'ינים באוסטרליה. הנינגאווי וקרובו הפלניגל הם הסוגים הקטנים ביותר בקרב הכיסאים.

מאפיינים
--------

הנינגאווים הם בין המינים הקטנטנים ביותר בקרב חיות הכיס: אורך גופם 5–8 ס"מ, ומשקלם 5–13 גרם בלבד. יש להם מבנה גוף צר וגמיש המזכיר את החדף, ראש מחודד ומשולש המותאם לחיטוט בחריצים, בחול ובאדמה, שפם ארוך וזנב דקיק שאורכו כאורך הגוף. האוזניים הדקיקות ועגלגלות שלהם גדולות יחסית לממדי גופם, והם מתאפיינים בעיניים גדולות ובולטות ובאף זעיר. הגפיים שלהם זעירות, וכפות הרגליים האחוריות רחבות יחסית. לנינגאווי יש פרווה זיפית צפופה אשר צבעה נע בין אפור לצהבהב, וגחונו, גפיו וסנטרו בהירים יותר. מערכת השיניים שלו דומה לטורפים ולא למכרסמים.

אקולוגיה
--------

הנינגאווים הם יונקים מדבריים בעיקר, אך נראים גם בסוואנות צחיחות ובשטחי מרעה. הם פעילי לילה המבלים את היום במאורות, בגזעי עצים חלולים או בתוך שיחים קוצניים. בטמפרטורות קרות במיוחד או בתקופות של מחסור במזון, הנינגאווי נכנס למצב של נמנום ומטבוליזם מואט (Torpor) על מנת לחסוך באנרגיה. הנינגאווי הוא טורף קטן אשר ניזון מפרוקי-רגליים, חרקים וחסרי חוליות; שיטת ההריגה שלו היא נשיכות מהירות באזור הראש. 

לנקבות הנינגאווי יש 6–7 פטמות וכיס מדומה שהוא למעשה קפל עור גדול. לאחר תקופת הריון של 21 ימים, הנינגאווית ממליטה שגר של 5–6 וולדות אשר נגמלים לאחר 3 שבועות. הם מבלים כחודש וחצי בכיס של האם ולאחר מכן יוצאים ממנו והופכים לעצמאיים. תוחלת החיים של הסוג בטבע קצרה במיוחד ומעטים שורדים יותר משנה אחת. בשבייה, הנינגאווי עשוי לחיות עד כשנתיים וחצי.

מינים
-----

* נינגאווי פילברה (*Ningawi timealeyi*) - המין הקטן בסוג. אנדמי לאזור הפילבארה בצפון-מערב אוסטרליה.
* נינגאווי וונגאי (*Ningaui ridei*) - מצוי לאורך המדבריות של מרכז אוסטרליה.
* נינגאווי דרומי (*Ningawi yvonneae*) - המין האחרון שהתגלה. מצוי לאורך המדבריות והסוואנות של דרום אוסטרליה.

קישורים חיצוניים
----------------

ויקישיתוף מדיה וקבצים בנושא **נינגאווי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |
**צ'אלנג'ר 1** (באנגלית: **Challenger 1**) היה טנק המערכה העיקרי של צבא בריטניה בשנות השמונים והתשעים. הטנק הוא למעשה פיתוח של הצ'יפטיין.

רקע
---

טנק המערכה הבריטי של שנות השישים, הצ'יפטיין, נבנה כדי להגן על מערב אירופה מטורי השריון הסובייטיים. למרות זאת, הודות ליתרונות במיגון וכח אש, השאה האיראני החליט לצייד את צבאו בצ'יפטיין. ואכן בשנות השבעים כבר היו מאות צ'יפטינים בשרות איראן, והאיראנים רצו עוד. יצרנית הצ'יפטיין, ויקרס, נענתה לדרישה ופיתחה את ה"שיר 1" וה"שיר 2" ("שיר" משמעו "אריה" בפרסית). ה"שיר 1" היה צ'יפטיין עם מנוע משופר ותיבת הילוכים אוטומטית. ה"שיר 2" לעומת זאת היה עיצוב מתקדם בהרבה. בסופו של דבר, בעקבות קריסת משטר השאה, לא הגיע אף אחד מהטנקים האלה לאיראן. ה"שיר 1" שיוצרו הגיעו לירדן, וה"שיר 2" נכנסו לאחר שיפורים לשירות בריטי.

צ'אלנג'ר
--------

הבריטים קראו לטנק החדש שלהם צ'אלנג'ר. השיפור העיקרי על פני הצ'יפטיין היה במיגון. שריון הפלדה ההומוגנית הוחלף בסוג חדש של שריון- צ'ובהם.
צ'ובהם הוא שריון מורכב מודרני, העשוי ממתכות, חומרים קרמיים ואחרים. הצ'ובהם מאפשר מיגון טוב בהרבה משל הפלדה, ואופן הנחת הלוחות נותן לטנק צורה זוויתית שניתן לזהות בקלות. השיפור החשוב הנוסף היה החלפת מערכת המתלים, שאיפשרה עלייה במהירות ובעבירות. החסרון העיקרי היה במערכת בקרת האש, שלא הייתה שוות ערך לזו של שאר הטנקים המובילים בעולם. חסרונה העיקרי היה באיטיות ההפעלה ובכוונות גרועות. זאת אחת הסיבות שהצ'אלנג'ר 1 שרת תקופה קצרה יחסית בצבא הבריטי, ואחרוני הטנקים יצאו משירות הבריטים ב-1999.

מלחמת המפרץ
-----------

180 טנקי צ'אלנג'ר בריטיים נפרסו בערב הסעודית על מנת להשתתף במלחמת המפרץ הראשונה. הטנקים השתתפו בקרבות ויוחסו להם 300 השמדות של טנקים עיראקים, ללא אבדה אחת. כמו כן ידוע על השמדת טנק שבוצעה מטווח רחוק במיוחד – 3.2 קילומטר.

ייצוא לירדן
-----------

כפי שנאמר, ב-1999 הבריטים החליפו את טנקי הצ'אלנג'ר 1 בטנקי צ'אלנג'ר 2 החדישים. הבריטים חיפשו קונים לטנקים שיצאו משירות, בעיקר במזרח התיכון. החלטת הירדנים לקנות כמעט 300 טנקי צ'אלנג'ר 1 לא הייתה מפתיעה, בהתחשב בכך שצבא ירדן הפעיל גם את הצנטוריון והצ'יפטיין. הטנקים נכנסו לשירות בירדן תחת השם "אל חוסיין" כאשר ראשוני הטנקים הגיעו ב-1999 והאחרונים הגיעו כנראה ב-2002. הטנקים החליפו את הצנטוריונים המתיישנים של הירדנים, והם מהווים עליית מדרגה בכח השריון הירדני.

רק"מ מבוסס צ'אלנג'ר
-------------------

קיימים שני כלי רכב משוריינים על בסיס הטנק:

* טנק חילוץ
* טנק ללימוד נהיגה עם צריח נייח.

קישורים חיצוניים
----------------

ויקישיתוף מדיה וקבצים בנושא **צ'אלנג'ר 1** בוויקישיתוף
* תמונת הטנק מהחזית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554121905171
* LCCN: sh98007650

 |
**ואסילה לוקה** (ברומנית: **Vasile Luca**); בהונגרית: **Luka László**;‏ 8 ביוני 1898 – 23 ביולי 1963), מראשי המשטר הקומוניסטי הרומני; במקור ממוצא הונגרי סקלרי.

לוקה נולד בכפר מיושב סקלרים בשם **סנקטולנה** (Sâncatolna) בטרנסילבניה, האימפריה האוסטרו-הונגרית. אחרי מות אביו הוכנס לבית יתומים בעיר סיביו. בגיל 17 התגייס למיליציה האנטי קומוניסטית של הרוזן קארולי קראטוצ'ויל ונלחם במסגרת הגדודים הסקלריים כנגד הצבא הרומני, שפלש להונגריה כדי למגר שם את הרפובליקה הסובייטית קצרת הימים של בלה קון. בשנת 1919 עשה תפנית חדה והצטרף לתנועה הקומוניסטית הרומנית ומונה להנהיג את הסניף המקומי בעיר ברשוב, רומניה. הוא נעצר, נשפט ונכלא כמה פעמים. בשנת 1940, כאשר ניסה לעבור את הגבול לברית המועצות ביחד עם שני חברים נוספים מהנהגת המפלגה הקומוניסטית הרומנית (זיגלבוים ורוסנק), נתפס ונידון ל-8 חודשי מאסר. הוא נכלא בעיר צ'רנאוץ, בירת חבל בוקובינה, וכשהחבל עבר לידי ברית המועצות ב-1940 הוא שוחרר, והתקבל כגיבור. אז הצטרף לפעילותה של סיעת הקומוניסטים הרומנים הגולים בברית המועצות, בהנהגתה של אנה פאוקר. הוא נבחר כנציג בפרלמנט של הרפובליקה האוקראינית בברית המועצות. לימים התחתן עם אליסבטה (בטי) בירמן (Betti Birman), קומוניסטית שפעלה בעבר במנגנון הלוגיסטי של הבריגדות הבינלאומיות במלחמת האזרחים בספרד.

עם פלישת כוחות הצבא האדום לשטח רומניה ב-1944, תוך כדי דחיקת הנאצים משם, הוא שב לרומניה ביחד עם אנה פאוקר. שניהם היו חלק מההנהגה המרובעת של המפלגה הקומוניסטית שעלתה לשלטון ברומניה. 

בנובמבר 1947 התמנה לסגן ראש ממשלה ושר אוצר.

הדחתו ומאסרו
------------

בהמשך, תוך כדי מאבקים פנים מפלגתיים (בין קבוצת בית הסוהר שכללה את גאורגה גאורגיו-דז', יוסיף קישינבסקי, גאורגה אפוסטול ופטרה בורילה ובין קבוצת מוסקבה שכללה מלבדו את אנה פאוקר, את ואסילה לוקה ואת תאוהרי ג'אורג'סקו), הוא הואשם בכישלון הרפורמה המונטרית של שנת 1952 וכן הוטחו נגדו האשמות על קשר אנטי-מפלגתי, כולל שיתוף פעולה כביכול עם ה"סיגורנצה", משטרת הביטחון הרומנית בשנות השלושים של המאה ה-20. הוא עבר עינויים, נשבר בחקירות והסכים להודות בהאשמות השווא; כדי למצוא חן בעיני החוקרים האשים את שותפתו להנהגה, אנה פאוקר, ב"לאומנות ציונית". בעקבותיו נעצרה גם אשתו והוחזקה בבידוד כמה שנים. לשווא שלח מכתבים במשך שנים למנהיג גאורגיו-דז', בהם ביקש מחילה, אך מעולם לא נענה - עד שנפטר בכלא איוד בשנת 1963. לאחר מותו, בשנת 1968, טוהר שמו על ידי יורשו של גאורגיו דז' בהנהגת המפלגה והמדינה - צ'אושסקו.

יחסו ליהודים
------------

כלפי יהודי רומניה הוא נקט בעמדה אנטי-ציונית חריפה, מלווה בביטויי אנטישמיות מובהקים. לפי עדות של ליקה קיריצה בישיבת הוועד המרכזי של המפלגה הקומוניסטית ב-5 באוקטובר 1945 בנושא "הבעיה הלאומית", גינה את היהודים - ניצולי השואה - כ"מנצלים את הפועלים הרומנים", והשווה את הציונים ואת ניצולי השואה לפאשיסטים. להתקפות אלה הצטרפה אליו גיזלה ואש, עסקנית יהודייה. בשנת 1947 ערך לוקה ביקור בארץ ישראל המנדטורית, ביחד עם אשתו.

קישורים חיצוניים
----------------

ויקישיתוף מדיה וקבצים בנושא **ואסילה לוקה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012280560505171
* GND: 1172037558
* ISNI: 0000 0000 5369 676X
* LCCN: no2004081997
* SUDOC: 183360591
* VIAF: 19394993
* WorldCat: lccn-no2004081997

 |
**נימרווידס** (שם מדעי: ***Nimravides***) הוא סוג נכחד של חתול מתת-משפחת השנחרבים, שחי באמריקה הצפונית בסוף תקופת המיוקן לפני 10.3 עד 5.332 מיליון שנה מזמננו. למרות שמו לא השתייך למשפחת הנימרווידיים (Nimravidae), אלא היה חתול אמיתי.

הנימרווידס היה חתול גדול מאוד, כשהמין *Nimravides catacopsis* הגיע לגובה של 1 מטר בכתפיים, בדומה לטיגריס בוגר. מינים אחרים היו קטנים יותר, אך עדיין שקלו יותר מ-100 קילוגרם. הוא היה בעל רגליים ארוכות ושרירי רגליים וגב חזקים מאוד שעזרו לו להפיל טרף. בפיו בלטו ניבים גדולים רחבים, אך הם היו קצרים יותר מאשר בסוגים כמו המגנתריאון והסמילודון הענק.

במשך זמן רב האמינו שהוא כלול בסוג מכיירודוס, אך בדיקה של מבנה השלד שלהם גילתה שהוא היה בעל מאפיינים שונים מדי והוחלט להעבירו לסוג עצמאי ב-1958. שני הסוגים עדיין נחשבים לקרובים ושייכים לשבט Homotherini, בו ההומותריום.

חתול זה נכחד עם סיום המיוקן ושינויי אקלים גדולים מדי, אשר צימצו את אוכלוסיית טרפו שהוחלפה במינים מהירים מדי עבורו והאיצו את הכחדתו.

קישורים חיצוניים
----------------

ויקישיתוף מדיה וקבצים בנושא **נימרווידס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**קישטפולצה** (בהונגרית: **Kistapolca**) הוא כפר במחוז באראניה, נפת שיקלוש בהונגריה.

מיקום
-----

היישוב הקטן נמצא בדרום הונגריה דרום-מזרחית לעיר שיקלוש. מספר תושביו כ-160.

היסטוריה
--------

פירוש שמו הוא: מקור מים חמים, ממילת היסוד הסלאבית העתיקה. אזכורו המתועד לראשונה לשנת 1294 כ"טופולצהה", שם זהה למקום המים התרמי שכבר פעל אז בשטח היישוב. ייתכן שבמקום היה במקור ישוב שנקרא סקיינאג'פאלו (Székelynagyfalu). מתי והיכן הוא השתרע בדיוק, לא נמצאו לכך מקורות בטוחים. ליד מקור המעיין החם ובסמוך לבית ההלוויות נמצאו כמה כלי חרס, אך עד כה לא הובהר מתי הוקם היישוב שמוכר משנות ה-30 של המאה ה-18, ולאן עברו תושביו שמקור היגרו לשם מגרמניה. גם יהודים מעטים גרו במקום, אך אין תיעוד לגביהם. על פי הרישום, הכינוי המדויק לכפר כקישטפולצה הוזכר לראשונה בשנת 1904.

### אגמי הדיג של קישטפולצה

**אגם הדיג מלומרטי**

האגם הוקם בשנת 2000 על ידי הפניית המעיין הטבעי המקומי לשקע מלאכותי שמשתרע על שטח של 3.5 דונם. הוא מנוהל על ידי "איגוד הדייגים של דנובה-דראווה".

**אגם דיג בורבאלה**

שטח האגם הוא 7.2 דונם. הוא נמסר בשנת 2004. המשתמשת והמפעילה שלו היא עמותת הדייגים קישטפולצה והאזור. זהו שטח רבייה של ציפורים נדירות וממוקם בסביבה ציורית. מספק בעיקר בילוי נעים לדייגים.

אתרים בעלי חשיבות
-----------------

קפלה: הקפלה בקישטפולצה הוקמה על גבעה קטנה בשנת 1783 על ידי הרוזנת בורבאלה פרניי. את הגבעה מכנים בפי העם הגבעה הטורקית. המסורת של הגבעה הטורקית נפוצה כמקום קבורה של נופלי קרב נגד הטורקים. הקפלה שייכת לכנסייה הרומית-קתולית ועומדת על קברי המתים בקרב מוהאץ' (1678) שמכונה בהונגרית קרב נאג'הרשאני (Nagyharsányi csata) שהיה הקרב המכריע לגירוש הטורקים מהונגריה ושחרור האיום המוסלמי על אירופה הנוצרית.

ילידי המקום
-----------

* לאיוש ברטה, נולד לאיוש **קראוס** (1878 – בודפשט, 1964) היה סופר ועיתונאי יהודי-הונגרי, זוכה פרס קושוט.

קישורים חיצוניים
----------------

ויקישיתוף מדיה וקבצים בנושא **קישטפולצה** בוויקישיתוף
* 
* קישטפולצה, kistapolca.dunantulinaplo.hu

הערות שוליים
------------

1. ↑  "Archivált másolat". אורכב מ-המקור ב-2009-09-03.
2. ↑  "Archivált másolat". אורכב מ-המקור ב-2008-09-15.
**נימפית הבוצין** (שם מדעי: *Melitaea trivia*) הוא מין של פרפר קטן ממשפחת הנימפיתיים החי מדרום אירופה עד לאיראן ופקיסטן כולל בישראל בה הוא נפוץ בכל האזור הים-תיכוני ובהרים הגבוהים בהנגב בחודשים מרץ עד נובמבר.

מאפיינים
--------

מוטת הכנפיים של מין זה היא עד 3.5 סנטימטרים והוא דומה למין כתמית הדרדר (*Melitaea arduinna*) וכן למינים נוספים בישראל מהסוג Melitaea.

הנקבה מטילה עשרות ביצים בצבע ירקרק על גבעולי צמח הבוצין והלוענית המשמשים מזון לזחלים. מהביצה בוקע זחל שעיר שצבעו קרם שעם גדילתו צבוע הופך לשחור ועליו גבשושיות בצבע כתום שמהן יוצאים זיפים. גודלו המקסימלי של הזחל הוא עד 2.5 סנטימטרים והוא מתגלם על אבנים בקבת הצמחים שמהן הוא ניזון. חלק מן הזחלים עוברים דיאפאוזה בחורף עד ינואר. הגולם בגודל של סנטימטר וחצי והוא בעל כתמים שחורים וכתומים. תקופת הגולם היא שבועיים עד חודש.

הפרפר מקים מספר דורות בשפלה ואילו בהרים הוא מקים רק דור אחד בשנה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **נימפית הבוצין** |
| ויקימינים טקסונומיה בוויקימינים: **Melitaea trivia** |

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
 |

הערות שוליים
------------

1. ↑  נימפית הבוצין, באתר מן השדה, ‏2014-06-08

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"נימפית הבוצין"**.
**טוקן כחול-חזה** (שם מדעי: ***Andigena laminirostris***) הוא מין של טוקן מהסוג טוקן הררי. תחום תפוצתו מתפרש על פני קולומביה ואקוודור, שם הוא חי ביערות ההרריים הלחים של האנדים.

מאפיינים
--------

אורך הטוקן כחול-החזה כ-42 עד 53 ס"מ, בעוד אורך מקורו כ-10 ס"מ. הזכר שוקל כ-314 גרם, בעוד משקל הנקבה כ-303 גרם. פלג גופו העליון וכנפיו של הטוקן הם בצבע צהוב-זית, הבטן כחולה, הכיפה והעורף שחורים. העכוז צהוב בהיר, והירכיים חומות-אדמדמות. נוצות הזנב אפורות. הקשתית אדומה, וליד העיניים יש כתמים ירוקים וצהובים. המקור שחור, עם כתמים אדומים וצהובים. זהו המין הקולני ביותר של טוקן הרים, וזכרים ונקבות עושים לעיתים קרובות "דואטים קוליים", והקריאות שהקוטן משמיע יכולות להישמע למרחק של עד כקילומטר.

בית הגידול המועדף על הטוקן כחול-החזה הוא יערות הרריים לחים בהרי האנדים עם ברומליאדות וטחבי עלים, הנמצאים בטווח של כ-300 עד 3200 מטרים מעל גובה פני הים; אף על פי שהוא נמצא בדרך כלל בטווח של כ-1,200 עד 2,500 מטרים מעל גובה פני הים. כמות המשקעים השנתית הממוצעת ביערות בהם הטוקן חי, היא 4,250 מילימטרים.

הטוקן כחול-החזה ניזון בעיקר מפירות, אך לעיתים הוא ניזון גם מחרקים וביצי עופות ממינים אחרים, והוא מהווה מפיץ חשוב של מיני צמחים ביער. נצפה גם טוקן כחול-חזה שניזון מחסרי רגליים.

עונת הרבייה מתמשכת ממרץ עד לאוקטובר, ושיאה הוא בין מאי לאוגוסט. הקן ממוקם בגובה של כ-30 מטרים מעל לקרקע היער. הנקבה מטילה 2–3 ביצים בכל תטולה, והיא דוגרת עליהן במשך 16 ימים. הגוזלים עוזבים את הקן לאחר 46–60 ימים. לאחר שהגוזלים עזבו את הקן, הזכר והנקבה יכולים להתחיל בכל התהליך מההתחלה.

האוכלוסייה של הטוקן כחול-החזה נמצאת כעת בירידה, בגלל כריתת יערות וסחר בטוקנים; מסיבות אלה, הטוקן רשום כ"קרוב לסיכון" ברשימה האדומה של IUCN.

קישורים חיצוניים
----------------

ויקישיתוף מדיה וקבצים בנושא **טוקן כחול-חזה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  טוקן כחול-חזה באתר הרשימה האדומה של IUCN
**רפרף הגפן** (שם מדעי: *Theretra alecto*) הוא מין של רפרף.

מאפיינים
--------

מוטת כנפיו של רפרף הגפן נעה בין 9 ל-9.5 ס"מ. אורך גופו כ-5 ס"מ ורוחבו כס"מ אחד. אורך חדקו כ-5.5 ס"מ. כנפיו הקדמיות חומות כששפתן החיצונית חומה כהה ואילו הכנפיים האחוריות אדומות. בבסיסן כתם שחור.

בין מאי לאוקטובר מטילה הנקבה ביצים על עלי גפן (מכאן שמו) וגפנית. צורתן עגלגלה, צבעה ירקרק ולפני ההטלה היא משנה צבעה לצהבהב. חמישה ימים לאחר מכן בוקע הזחל. אורך גופו כ-5 מ"מ, הוא ירוק, עם "קרן" (מעין זנב) סגולה-שחומה. עם גדילת הזחל הקרן קטנה וצבעיה משתנים. נצפו שני צבעי יסוד לזחלים: זחלים שנשארים ירוקים עד התגלמותם, וכאלה שמחליפים צבעם לחום עד שחור לאחר אחד הנשלים. תהליך ההתנשלות נמשך ממספר דקות בקיץ עד לכשעה בסתיו, כשהטמפרטורה היא 15 מעלות צלזיוס. הזחל לרוב אוכל את העור שהשיל. שלב הזחל נמשך 14–17 ימים אצל הזחלים שבקעו במאי-אוגוסט. אצל הזחלים שבקעו בספטמבר-אוקטובר, שלב זה נמשך כ-21 ימים.

אורך הגולם בין 6 ל-8 ס"מ ורוחבו כ-1.3 ס"מ. צבעו חום מנוקד ומקווקו בשחור. בין פרקי הבטן טבעות אדמדמות ורודות ובאזור הכנפיים קווי אורך צרים אפורים-שחורים, עם נקודות שחורות רחבות יותר עליהם. שלב הגולם נמשך בזחלים שהתגלמו בחודשים יוני-אוגוסט בין 17–20 ימים. אצל הזחלים שהתגלמו בחודשים ספטמבר-אוקטובר השלב נמשך כארבעה שבועות. הבוגרים לרוב מגיחים בשעות הערב המאוחרות.

תקופת ההתפתחות כולה (מביצה עד בוגר) נמשכת בין 35–55 ימים, תלוי בעונה. רפרף הגפן מקים 3–4 דורות בשנה. חלק מהזחלים שמתגלמים בסוף אוקטובר (כאלה שבקעו מביצים שהוטלו בספטמבר) נכנסים לתקופת דיאפאוזה עד מרס/אפריל/מאי. שאר הזחלים מספיקים לסיים את שלב הגולם, ומגיחים כבוגרים באוקטובר. יש ובוגרים בוקעים בנובמבר (במקרה שלא הייתה דיאפאוזה), אך הזחלים שבוקעים מהביצים שאלה מטילים, מתים לפני סוף התפתחותם.

* זחל רפרף הגפן במופע ירוקזחל רפרף הגפן במופע ירוק
* זחל רפרף השקד במופע כההזחל רפרף השקד במופע כהה
* גולם רפרף השקדגולם רפרף השקד
* רפרף השקד, משומר בכנפיים פרושותרפרף השקד, משומר בכנפיים פרושות

קישורים חיצוניים
----------------

ויקישיתוף מדיה וקבצים בנושא **רפרף הגפן** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
 |

* **רפרף הגפן**, *Theretra alecto*, באתר עמותת מן השדה
פנייתו של בנג'מין פרנקלין לציבור מה-9 בנובמבר 1789 היא בעלת משמעות גדולה בהקשר ההיסטורי של ארצות הברית
המונח **משמעות** (לעיתים גם "**משמעותיות**") או **חשיבות** מציין את אופן השפעתו או מידת השפעתו של דבר על אדם או על המציאות. לדוגמה, "נאום בעל משמעות היסטורית" הוא נאום שכתוצאה ממנו התפתחויות ואירועים היסטוריים מסוימים קרו באופן מסוים, ואשר בלי קיומו הם היו קורים אחרת (או לא היו קורים כלל).

את גודל משמעותו של דבר מסוים (עצם, אירוע, תכונה, מידע, תאוריה וכו') ניתן לאמוד על־פי ההשלכות הנובעות ממצב קיומו הייחודי של הדבר: משמעותו של דבר נתון היא רבה יותר, אם לשינויים שהיו מתחוללים או מבוצעים בדבר זה היו השלכות חזקות יותר, ולהפך: אם לשינויים בדבר נתון יש השלכות מועטות, כי אז לדבר זה יש משמעות מועטת.

משמעות ניתן למדוד רק בהקשר נתון: אותו אירוע עשוי להיות בעל משמעות רבה בהקשר אחד ומשמעות מועטת בהקשר אחר, לדוגמה: גירוש יהודי ספרד הוא אירוע בעל משמעות רבה בהקשר ההיסטורי התרבותי של היהדות, אך בהקשר ההיסטורי התרבותי של האבוריג'ינים יש לו משמעות מועטת בלבד.

ניתן להבחין בין המשמעות הנתפסת לבין המשמעות הממשית, כך לדוגמה החלטה נגד חקיקתן של תקנות הנוגעות להפחתת זיהום האוויר על ידי מפלטי מכוניות יכולה למנוע את העלאת עלויות הייצור של חברה המייצרת מכוניות. אדם מסוים, שאינו עובד בייצור מכוניות, יכול לייחס משמעות מועטת לחקיקה הנ״ל, אך ייתכן כי חקיקה זו היא למעשה משמעותית מאוד לגביו, שכן לעליית זיהום האוויר הנובעת מאותה ההחלטה עלולה להיות השפעה מכרעת על בריאותו של אותו אדם.

אפשר לאמוד את המידה שבה מידע או תאוריה הם משמעותיים גם על־פי המידה שבה הם מספקים ידע על המציאות. את משמעותו, כלומר מידת חשיבותו, של מידע אפשר להעריך גם בעזרתם של מספר מדדים נוספים, לדוגמה: המידה בה קיים ביקוש למידע, המידה שבה מתבצעת גישה למידע, המידה שבה המידע מובן, או המידה שבה המידע שימושי. בהקשר זה ניתן להתייחס למשמעותיות של המידע כאל קריטריון של איכות המידע.

חיפוש משמעות
------------

האסכולה ההומניסטית־אקזיסטנציאליסטית בפסיכותרפיה, שהבולטים בתאורטיקנים שלה הם ויקטור פראנקל, אברהם מאסלו וקרל רוג'רס, דוגלת בחיפוש משמעות כאמצעי טיפולי. לדידם, מציאת משמעות היא תנאי לחיי אושר.

ראו גם
------

* אונטולוגיה (מדעי המידע)
* אקזיסטנציאליזם, משמעות החיים
* עמימות
* קבלת החלטות

קישורים חיצוניים
----------------

* איך מנהיגים גדולים מעוררים השראה ופעולה? הרצאה של סימון סינק על חשיבות המשמעות שמאחורי המעשים  (עם כתוביות בעברית).
**רֶפְרֵן** (**refrain**; נהגה באנגלית רִיפרֵיין, בעברית: **חִזּוֹרֶת**) הוא מונח המציין חטיבה שירית בפיוט העברי מהתקופה הביזנטית ובימי הביניים, וכן חטיבה מוזיקלית אשר הייתה נפוצה בתקופת הבארוק ובתקופה הקלאסית המוקדמת במוזיקה המערבית, וכן מתאר "פזמון חוזר", בצורות מוזיקליות שבהן ישנה חטיבה החוזרת באופן קבוע ללא שינוי. בפיוט העברי הקדום - ביסודו המקראי, וכן בפיוטים הארצישראליים של יניי הקלירי, היה שימוש בחזורת קצרה ביותר בת מילה אחת או צירוף קצר, לדוגמה: הללויה, או הושע נא. בפיוטים (וקינות) משוכללים יותר הרפרן יכול להיות "טור" כלומר שורת שירה או בית המורכב מכמה טורים.

במוזיקה אירופית, הרפרן היה נפוץ במוזיקה לריקודים שבצרפת, ובעיקר בריקוד "רונדו" (על בסיס צורה פשוטה זו התפתח הרונדו כצורה מוזיקלית מורכבת יותר). הרפרן מופיע גם בריקודים שהם "דמויי רונדו" (בצרפתית: en rondeau). הרפרן מופיע בראשית הפרק, ובדרך כלל אחרי כל "בית" או "צמד" (הנקרא "**קופלה**" couplet). עקרון הרפרן הוא הופעה של קטע צלילים החוזר במהלך הניגון, הזהה כמעט לחלוטין להופעה הראשונה עם אפשרות להוסיף מעט קישוטים לקטעים החוזרים. גם כשהבית עבר לסולם אחר, נשאר הרפרן בסולם הטוניקה המקורי. בכך נבדל הרפרן מן הריטורנלו, אשר הופעותיו אינן זהות לגמרי, ועשויות להופיע בסולם שאליו הובילה האפיזודה אשר לפניו.

הרפרן עבר לז'אנרים אחרים במוזיקה, למשל לפרק האחרון של הקונצ'רטו הבארוקי, שגם הוא היה כתוב במתכונת של רונדו. כך יובא לסוגה זו הרפרן דווקא, יחד עם שאר רכיבי הרונדו, ולא הריטורנלו.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פזמון** |
| ויקישיתוף תמונות ומדיה בוויקישיתוף: **רפרן** |

* רפרן, באתר אנציקלופדיה בריטניקה (באנגלית)

הערות שוליים
------------

1. ↑  עזרא פליישר, הפיוט העברי בימי הביניים, מובא במחזור ארץ ישראל: קודקס הגניזה (באתר המחקר הפתוח של האוניברסיטה העברית)
2. ↑  ראו לדוגמה שיר אזור (סוג של פיוט בשירת ספרד) מאמרו של אמנון ששון באתר "הזמנה לפיוט"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529452405171
* GND: 4177356-1
* LCCN: sh85112273

 |
פירוש נוסף ערך זה עוסק בפילוסטרטוס מלמנוס "הצעיר". אם התכוונתם לפילוסטרטוס אחר, ראו פילוסטרטוס (פירושונים).
**פילוסטרטוס הצעיר** (ביוונית: Φιλόστρατος ὁ Νεώτερος; פרח במאה ה-3 לספירה); ידוע גם בכינוי **פילוסטרטוס מלמנוס**; היה סופיסט (אנ') בתקופת האימפריה הרומית.

הוא היה מחבר הסדרה השנייה של "תמונות" (ביוונית: "אייקונס"), שלא שרדה בשלמותה. בהקדמה הוא משבח את אבי אמו, שכתב את הסדרה הראשונה; זהו ככל הנראה הסופר הידוע יותר בכינוי פילוסטרטוס מלמנוס, שבעצמו היה חתנו של הסופיסט המפורסם פילוסטרטוס מאתונה.

תאריך חיבורו של החיבור הזה, היחיד שידוע מאת המחבר הזה, נע בין השנים 250–300 לספירה. אם התאריך המוקדם יותר הוא הנכון, פילוסטרטוס זה יכול בהחלט להיות אותו אדם שכיהן כארכון של אתונה בשנת 255 לספירה.

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb123718047 (data)
* GND: 119422883
* ICCU: SBLV105319
* ISNI: 0000 0003 7492 4583
* LCCN: n2007039388
* NLG: 44958
* NTA: 06932123X
* SUDOC: 032747586
* VcBA: 495/35721
* VIAF: 14850802
* WorldCat: lccn-n2007039388

 |
**דאג קולינס** (באנגלית: **Doug Collins**; נולד ב-20 באוקטובר 1965) הוא פוליטיקאי אמריקאי, חבר המפלגה הרפובליקנית שכיהן כחבר בית הנבחרים של ארצות הברית מטעם מחוז הקונגרס התשיעי של מדינת ג'ורג'יה, בין השנים 2021-2013.

ביוגרפיה
--------

קולינס נולד וגדל בגיינסוויל שבג'ורג'יה. הוא סיים תואר ראשון במכללת צפון ג'ורג'יה, תואר שני בתאולוגיה (MDiv) מסמינר הכמורה בניו אורלינס ותואר JD במשפטים מבית הספר למשפטים ג'ון מרשל באטלנטה.

לאחר פיגועי 11 בספטמבר התגייס לכוחות המילואים של חיל האוויר של ארצות הברית ושירת ככומר צבאי, בין השאר הוצב בעיראק במהלך מלחמת עיראק. הוא ממשיך לשירת במילואים בתפקיד זה בדרגת לוטננט קולונל. בשנים 2007–2013 כיהן כחבר בית הנבחרים של מדינת ג'ורג'יה. בנובמבר 2012 נבחר לנציג המחוז התשיעי של ג'ורג'יה בבית הנבחרים של ארצות הברית ברוב של 74%. הוא נבחר לתקופות כהונה נוספות ב-2014, 2016 וב-2018. מינואר 2019 ועד מרץ 2020 כיהן כנציג הבכיר של המפלגה הרפובליקנית בוועדת המשפטים של בית הנבחרים. 

בבחירות לסנאט האמריקאי ב-2020 התמודד מול קלי לפלר ורפאל וורנוק על מושבו של ג'וני אייזקסון הפורש, אך לא העפיל לסיבוב השני.

קישורים חיצוניים
----------------

ויקישיתוף מדיה וקבצים בנושא **דאג קולינס** בוויקישיתוף
* 

* אתר האינטרנט הרשמי של דאג קולינס
* דאג קולינס, ברשת החברתית פייסבוק

* דאג קולינס, ברשת החברתית טוויטר

* דאג קולינס, ברשת החברתית אינסטגרם

* דאג קולינס, סרטונים בערוץ היוטיוב
* דאג קולינס באתר המדריך הביוגרפי של הקונגרס של ארצות הברית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* US Congress: C001093
* VIAF: 105962150
* WorldCat (עם VIAF): 105962150

 |